PMIndiaData/PMIndiaSum huggingface dataset:
జ‌ల‌ వ‌న‌రుల నిర్వ‌హ‌ణలో ద్వైపాక్షిక స‌హ‌కారంపై భార‌త్‌-నెద‌ర్లాండ్స్ మ‌ధ్య అవ‌గాహ‌నపూర్వక ఒప్పందానికి ఆమోదం తెలిపిన మంత్రివర్గం

ప్ర‌ధాన‌ మంత్రి శ్రీ న‌రేంద్ర మోదీ అధ్య‌క్ష‌త‌న స‌మావేశ‌మైన కేంద్ర మంత్రివర్గం జ‌ల‌ వ‌న‌రుల నిర్వ‌హ‌ణలో ద్వైపాక్షిక స‌హ‌కారంపై భార‌తదేశం, నెద‌ర్లాండ్స్ మ‌ధ్య అవ‌గాహ‌న ఒప్పందానికి ఆమోదం తెలిపింది. ఈ ద్వైపాక్షిక స‌హ‌కార ఒప్పందంపై భార‌త ప్ర‌భుత్వ జ‌ల‌ వ‌న‌రులు- న‌దుల అభివృద్ధి- గంగా పున‌ర్న‌వీక‌ర‌ణ మంత్రిత్వ శాఖ‌, నెద‌ర్లాండ్స్ రాజ్య మౌలిక స‌దుపాయాలు- ప‌ర్యావ‌ర‌ణ మంత్రిత్వ‌ శాఖ లు సంత‌కాలు చేశాయి. జ‌ల వ‌న‌రుల నిర్వ‌హ‌ణ‌, అభివృద్ధికి సంబంధించి అంత‌ర్జాతీయ‌, జాతీయ‌, ప్రాంతీయ స్థాయిలలో స‌హ‌కారాన్ని అభివృద్ధి పరచేందుకు రెండు ప్ర‌భుత్వాలూ కృషి చేయ‌డం ఈ ఒప్పందంలోని ప్ర‌ధానాంశం. ఆ మేర‌కు ప‌ర‌స్ప‌ర అంగీకారం కుదిరిన రంగాల‌లో స‌హ‌ భాగ‌స్వామ్యం ద్వారా నైపుణ్యం, అనుభ‌వాల ఆదాన‌ ప్ర‌దానం కొన‌సాగుతాయి. జ‌ల‌ వ‌న‌రుల స‌మ‌ర్థ వినియోగ సాంకేతిక‌త‌లు, న‌దీ ప‌రీవాహ‌క ప్రాంతాల నిర్వ‌హ‌ణ‌, నిర్ణ‌య మ‌ద్ద‌తు వ్య‌వ‌స్థ‌లు, జ‌ల‌నాణ్య‌త స‌మ‌స్య‌లు, వ్య‌ర్థ జ‌లాల శుద్ధి-వినూత్న రాయితీ ఏర్పాట్ల‌తో పున‌రుప‌యోగం వంటివి ఇందులో భాగంగా ఉంటాయి. రెండు దేశాల‌కు చెందిన నిపుణుల అధ్య‌య‌న సంద‌ర్శ‌న‌లు, స‌ద‌స్సులు, స‌మావేశాలు, స‌భ‌లు వంటి కార్య‌క్ర‌మాల ద్వారా నైపుణ్యం, అనుభ‌వాల క‌ల‌బోత‌, ప‌ర‌స్ప‌ర ప్రోత్సాహం త‌దిత‌ర రూపాల్లో ఈ స‌హ‌కార భాగ‌స్వామ్యం కొన‌సాగుతుంది. సంయుక్త ప‌రిశోధ‌న, సామ‌ర్థ క‌ల్ప‌న‌- నిర్మాణ కార్య‌క్ర‌మాలు/ శిక్ష‌ణ‌, శిక్ష‌ణ బృందాల ఆదాన‌ ప్ర‌దానాల‌కు ఇది ఉత్తేజమిస్తుంది. అంతేగాక విద్యాసంబంధ‌, అనువ‌ర్తిత ప‌రిశోధ‌న‌-శిక్ష‌ణ‌, సంబంధిత సంయుక్త ప‌థ‌కాలు, కార్య‌క్ర‌మాల‌లో ప‌ర‌స్ప‌రం పాలు పంచుకోవ‌డం స‌హా ప్ర‌భుత్వ‌- ప్రైవేటు భాగ‌స్వామ్యాల‌కు ప్రోత్సాహమిస్తుంది. ఈ అవ‌గాహ‌న ఒప్పందం అమ‌లులో భాగంగా చేప‌ట్టే అన్ని కార్య‌క్ర‌మాల ప‌ర్య‌వేక్ష‌ణ‌కు ఒక సంయుక్త కార్యాచ‌ర‌ణ బృందం ఏర్పాట‌వుతుంది. జ‌ల‌ వ‌న‌రుల‌తో సంబంధ‌మున్న కేంద్ర‌, రాష్ట్ర ప్ర‌భుత్వ సంస్థ‌ల వ్య‌వ‌స్థాగ‌త‌, సాంకేతిక సామ‌ర్థ్యాన్ని పెంచడం ద్వారా ఈ ద్వైపాక్షిక స‌హ‌కారం దేశానికి ఎంతో ల‌బ్ధిని చేకూరుస్తుంది. ప్ర‌త్యేకించి న‌దీ ప‌రీవాహ‌క ప్రాంతాల నిర్వ‌హ‌ణ‌, గంగాన‌ది స‌హా న‌దుల్లో కాలుష్యం తొల‌గింపు, వ‌ర‌ద‌ల నిర్వ‌హ‌ణ‌, జ‌ల‌ నాణ్య‌త‌, స‌మ‌ర్థ వినియోగం త‌దిత‌ర ప్ర‌యోజ‌నాలు కూడా ఈ ఒప్పందంతో ఒన‌గూరుతాయి. పూర్వరంగం జ‌ల వ‌న‌రుల అభివృద్ధి, నిర్వ‌హ‌ణ‌లో ద్వైపాక్షిక స‌హ‌కారం పొందాల‌ని కేంద్ర జ‌ల‌ వ‌న‌రులు- న‌దీ అభివృద్ధి- గంగా పున‌ర్న‌వీక‌ర‌ణ మంత్రిత్వ‌ శాఖ త‌ల‌పోసింది. ఈ దిశ‌గా శిక్ష‌ణ కోర్సులు, కార్య‌శాల‌లు, శాస్త్ర-సాంకేతిక స‌ద‌స్సులు, అధ్య‌య‌న సంద‌ర్శ‌న‌లు, నిపుణుల ఆదాన‌ ప్ర‌దానం త‌దిత‌రాల ద్వారా విధాన‌, సాంకేతిక నైపుణ్యాన్ని పంచుకోవాలని నిర్ణ‌యించింది. ఈ నేప‌థ్యంలో న‌దీ ప‌రీవాహ‌క ప్రాంత నిర్వ‌హ‌ణ, జ‌ల‌వ‌న‌రుల నిర్వ‌హ‌ణ‌కు స‌మ‌గ్ర ప్ర‌ణాళిక రూప‌క‌ల్ప‌న‌, కాలుష్యం తొల‌గింపు, నిర్ణ‌య మ‌ద్ద‌తు వ్య‌వ‌స్థ‌, మైదాన నిర్వ‌హ‌ణ‌, జ‌ల నాణ్య‌త‌, వ్య‌ర్థ‌ జ‌లాల శుద్ధి- పున‌రుప‌యోగం త‌దిత‌రాల‌లో నెద‌ర్లాండ్స్ విజ‌యాల చ‌రిత్ర‌ను దృష్టిలో ఉంచుకొని ఆ దేశంతో ఒప్పందం కుదుర్చుకోవ‌డం ద్వారా అక్క‌డి నైపుణ్యం, అనుభ‌వంతో ల‌బ్ధి పొందాల‌ని నిర్ణ‌యించింది.
చాన్స్ ల‌ర్ మ‌ర్కెల్ తో టెలిఫోన్ లో మాట్లాడి, ఆమెను అభినందించిన ప్ర‌ధాన మంత్రి

శ్రేష్ఠురాలు డాక్ట‌ర్ ఎంజెలా మ‌ర్కెల్ తో ప్ర‌ధాన మంత్రి శ్రీ న‌రేంద్ర మోదీ ఈ రోజు టెలిఫోన్ లో సంభాషించారు. ఫెడరల్ రిపబ్లిక్ ఆఫ్ జ‌ర్మ‌నీ చాన్స్ ల‌ర్ ప‌ద‌వి కి వ‌రుస‌గా నాలుగు సార్లు ఎన్నికై ఆ పదవీబాధ్యతలను స్వీక‌రించిన ఆమె కు శ్రీ నరేంద్ర మోదీ అభినంద‌న‌లు తెలిపారు. చాన్స్ ల‌ర్ డాక్ట‌ర్ మ‌ర్కెల్ జ‌ర్మ‌నీ కి అందిస్తున్న‌టువంటి దృఢ‌మైన నాయ‌క‌త్వాన్ని మ‌రియు ఆమె నేతృత్వ కాలంలో యూరోపియ‌న్ వ్య‌వ‌హారాల‌లో జ‌ర్మ‌నీ పోషించిన కేంద్ర‌క భూమిక‌ ను ప్ర‌ధాన మంత్రి శ్రీ మోదీ ప్రశంసించారు. భార‌త‌దేశం- జ‌ర్మ‌నీ ద్వైపాక్షిక సంబంధాల‌ను గాఢ‌త‌రంగా మలచేందుకు మ‌రియు బలోపేతం చేసేందుకు చాన్స్ ల‌ర్ డాక్ట‌ర్ మ‌ర్కెల్ తో క‌ల‌సి ప‌ని చేయ‌డానికి తాను సిద్ధ‌ంగా ఉంటానంటూ ప్ర‌ధాన మంత్రి శ్రీ నరేంద్ర మోదీ త‌న వ‌చ‌నబ‌ద్ధ‌త‌ను ఈ సందర్భంగా పున‌రుద్ఘాటించారు. 2018 మార్చి నెల 22వ తేదీ నుండి 26వ తేదీ మ‌ధ్య కాలంలో భార‌త‌దేశంలో ఆధికారికంగా ప‌ర్య‌టించ‌నున్న అధ్య‌క్షులు శ్రీ ఫ్రాంక్-వాల్టర్ స్టాయిన్ మాయర్ తో స‌మావేశం కావ‌డం కోసం తాను వేచి ఉన్న‌ట్లు కూడా ప్ర‌ధాన మంత్రి శ్రీ మోదీ పేర్కొన్నారు.
ప్రముఖ తెలుగు నటుడు శ్రీ యు వి కృష్ణం రాజు గారి కన్నుమూత పట్ల సంతాపాన్ని వ్యక్తం చేసిన ప్రధాన మంత్రి

తెలుగు చలనచిత్ర రంగం లో దిగ్గజ వ్యక్తిత్వమైనటువంటి శ్రీ యు వి కృష్ణం రాజు గారి కన్నుమూత పట్ల ప్ర‌ధాన మంత్రి శ్రీ న‌రేంద్ర మోదీ ప్రగాఢ దు:ఖాన్ని వ్యక్తం చేశారు. ప్రధాన మంత్రి ఒక ట్వీట్ లో – ‘‘శ్రీ యు వి కృష్ణం రాజు గారు ఇక లేరన్న వార్త ను తెలుసుకొని నేను దు:ఖిస్తున్నాను. రాబోయే తరాల వారు ఆయన యొక్క చలనచిత్ర రంగ సంబంధి ప్రతిభ ను మరియు ఆయన యొక్క సృజనాత్మకత ను స్మరించుకొంటారు. సాముదాయిక సేవ లో సైతం ఆయన అందరి కంటే ముందు నిలచారు; అంతేకాకుండా ఒక రాజకీయ నేత గా కూడా తనదైనటువంటి గుర్తింపు ను ఆయన సంపాదించుకొన్నారు. ఆయన కుటుంబాని కి మరియు ఆయన ను అభిమానించే వారి కి ఇదే నా సంతాపం. ఓమ్ శాంతి.’’ అని పేర్కొన్నారు.
కొబ్బ‌రి అభివృద్ధి బోర్డు చైర్మ‌న్ ప‌ద‌విని కార్య‌నిర్వ‌హ‌కేత‌రంగా చేయాల‌న్న కొబ్బ‌రి అభివృద్ధి బోర్డు చ‌ట్టం, 1979కి స‌వ‌ర‌ణ‌ను ఆమోదించిన కేబినెట్‌

కోకోన‌ట్ డెవ‌ల‌ప్‌మెంట్ బోర్డు (కొబ్బ‌రి అభివృద్ధి బోర్డు) చైర్మ‌న్ ప‌ద‌విని కార్య‌నిర్వ‌హ‌కేత‌రంగా (నాన్‌- ఎగ్జిక్యూటివ్‌) మార్చాల‌న్న వ్య‌వ‌సాయ‌, స‌హ‌కార‌, రైతాంగ సంక్షేమ శాఖ ప్ర‌తిపాద‌న‌ను కేంద్ర కేబినెట్ గురువారం ఆమోదించింది. ఈ ప్ర‌తిపాద‌న కొబ్బ‌రి పెంప‌కందారులంద‌రికీ ల‌బ్ధి చేయ‌నుంది.
ప్ర‌ధాన మంత్రి శ్రీ న‌రేంద్ర మోదీ “ఎకనామిక్ పాలిసి – ద రోడ్ అహెడ్” ఆర్థిక విధానం ముందున్న మార్గం” ఇతివృత్తంపై నీతి ఆయోగ్ ఏర్పాటు చేసిన సమావేశానికి హాజరయ్యారు

ప్ర‌ధాన మంత్రి శ్రీ న‌రేంద్ర మోదీ “ఎకనామిక్ పాలిసి – ద రోడ్ అహెడ్” ఇతివృత్తంపై నీతి ఆయోగ్ అర్థశాస్త్రవేత్తలు, ఇతర నిపుణులతో ఈ రోజు ఏర్పాటు చేసిన సంభాషణ సమావేశానికి హాజరయ్యారు. ఈ సమావేశంలో పాలుపంచుకొన్న వారు వ్యవసాయం, నైపుణ్యాల అభివృద్ధి మరియు ఉద్యోగాల కల్పన, పన్నుల విధానం, గృహ‌ నిర్మాణ‌ం, పర్యటన, బ్యాంకింగ్, పరిపాలన సంబంధ సంస్కరణలు, సమాచార ఆధారిత విధాన రూపకల్పన, ఇంకా వృద్ధి కోసం భవిష్యత్తులో చేపట్టదగిన చర్యలు వంటి వివిధ ఆర్థిక విషయాలపై వారి వారి ఉద్దేశాలను వెల్లడించారు. ప్రధాన మంత్రి కలగజేసుకొని, సమావేశంలో పాలుపంచుకొన్న వారు వారి వారి సూచనలను మరియు ఆలోచనలను వ్యక్తం చేసినందుకు వారికి ధన్యవాదాలు తెలిపారు. మరీ ముఖ్యంగా, నైపుణ్యాల అభివృద్ధి మరియు పర్యటన వంటి రంగాలలో కొత్త కొత్త దారులను అవలంబిద్దామంటూ ఆయన పిలుపునిచ్చారు. బడ్జెట్ గురించి ప్రధాన మంత్రి మాట్లాడుతూ, వాస్తవ ఆర్థిక వ్యవస్థపై దీని ప్రభావం పడుతుందన్నారు. ప్రస్తుతం మనం అనుసరిస్తున్న బడ్జెట్ కేలండర్ లో వర్ష రుతువు ఆరంభంతో పాటే వ్యయాలకు అధికారమిచ్చే రివాజు ఉందని ఆయన తెలిపారు. ఇది నిర్మాణాత్మకమైన వర్షాకాలానికి ముందు మాసాలలో ప్రభుత్వ కార్యక్రమాలు సాపేక్షంగా అంత చురుకుగా ఉండకుండా పోవడానికి కారణం అవుతోందని ఆయన అన్నారు. దీనిని దృష్టిలో ఉంచుకొని, బడ్జెట్ సమర్పణ తేదీని ముందుకు తీసుకువస్తున్నామని, అలా చేస్తే కొత్త ఆర్థిక సంవత్సరం ఆరంభమయ్యే నాటికి వ్యయాలకు అధికారమివ్వడం సాధ్యమవుతుందన్నారు. సమావేశానికి కేంద్ర ఆర్థిక శాఖ మంత్రి శ్రీ అరుణ్ జైట్లీ, ప్రణాళిక శాఖ సహాయ మంత్రి శ్రీ రావు ఇందర్ జీత్ సింగ్, నీతి ఆయోగ్ ఉపాధ్యక్షుడు శ్రీ అరవింద్ పాన్ గఢియా, మరియు కేంద్ర ప్రభుత్వం, ఇంకా నీతి ఆయోగ్ లకు చెందిన అనుభవయుక్త అధికారులు హాజరయ్యారు. అంతే కాకుండా ప్రొఫెసర్ శ్రీ ప్రవీణ్ కృష్ణ, ప్రొఫెసర్ శ్రీ విజయ్ పాల్ శర్మ, శ్రీ నీలకంఠ్ మిశ్రా, శ్రీ సుర్ జీత్ భల్లా, డాక్టర్ పులాక్ ఘోష్, డాక్టర్ గోవింద రావు, శ్రీ మాధవ్ చవాన్, డాక్టర్ ఎన్.కె. సింగ్, శ్రీ వివేక్ దెహేజియా, శ్రీ ప్రమత్ సిన్హా, శ్రీ సుమీత్ బోస్, ఇంకా శ్రీ టి.ఎన్. నైనన్ లు సహా అర్థశాస్త్రవేత్తలు మరియు నిపుణులు కూడా ఈ కార్యక్రమానికి హాజరయ్యారు.
ఆంధ్ర‌ ప్ర‌దేశ్ రాష్ట్రానికి ప్ర‌త్యేక స‌హాయ‌క చర్య‌లు; ఎక్స్ టర్నల్లీ ఎయిడెడ్ ప్రాజెక్ట్ స్ (ఇఎపి ల) రూపంలో ప్ర‌త్యేకంగా నిధుల అంద‌జేత‌; పోల‌వ‌రం ప్రాజెక్టు నిర్మాణానికి నిధుల కేటాయింపు

కొత్త‌గా ఏర్ప‌డిన ఆంధ్ర‌ ప్ర‌దేశ్ రాష్ట్రానికి ప్ర‌త్యేక స‌హాయ చ‌ర్య‌ల‌లో భాగంగా విదేశీ రుణ సాయ ప్రాజెక్టుల (ఎక్స్‌ట‌ర్న‌ల్లీ ఎయిడెడ్ ప్రాజెక్ట్ స్.. ఇఎపి లు) రూపంలో ప్రత్యేక నిధుల అందజేత మరియు పోల‌వ‌రం ప్రాజెక్టు నిర్మాణానికి కూడా నిధుల‌ కేటాయింపునకు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న స‌మావేశ‌మైన కేంద్ర మంత్రివర్గం ఆమోదం తెలిపింది. ఆంధ్ర‌ ప్ర‌దేశ్ రాష్ట్రానికి అందించే కేంద్ర సాయం అమ‌ల‌య్యే విధానాలు ఈ కింద పేర్కొన్న విధంగా ఉన్నాయి: i. ఆంధ్ర‌ ప్ర‌దేశ్ ప్ర‌భుత్వానికి కేంద్ర ప్ర‌భుత్వం ప్ర‌త్యేక సహాయాన్ని అందజేస్తుంది. 2015-16 నుండి 2019-20 వ‌ర‌కు ఈ సాయం వుంటుంది. ఈ కాలంలో కేంద్ర ప్రాయోజిత ప‌థ‌కాల‌ ద్వారా కేంద్రం 90 శాతం, రాష్ట్రం 10 శాతం వాటా భ‌రించి ఉండి ఉంటే రాష్ట్రానికి ఎంత మేలు జ‌ర‌గ‌గ‌ల‌దో అంత మేలును కేంద్రం చేస్తుంది. 2015-16 నుండి 2019-20 మ‌ధ్య‌ కాలంలో ఇఎపి ల ద్వారా ఆంధ్ర‌ ప్ర‌దేశ్ తీసుకునే రుణాలతో పాటు వాటి వ‌డ్డీని కూడా కేంద్ర‌మే చెల్లిస్తుంది. ii. 2014 ఏప్రిల్ 1 వ తేదీ నాటి నుండి పోల‌వ‌రం ప్రాజెక్టు యొక్క మిగతా ఖర్చునంతటినీ (ఇరిగేషన్ కంపోనంట్ మాత్రమే) కేంద్రమే చెల్లిస్తుంది. భారత ప్ర‌భుత్వం త‌రఫున ఆంధ్ర‌ ప్ర‌దేశ్ ప్ర‌భుత్వం ఈ ప్రాజెక్టును అమలుపరుస్తుంది. అయితే, ప్రాజెక్టుకు సంబంధించిన స‌మ‌న్వ‌యం, నాణ్య‌త నియంత్ర‌ణ‌, డిజైన్ స‌మ‌స్య‌లు, ప‌ర్య‌వేక్ష‌ణ‌, ప్రాజెక్టు అనుమ‌తుల సంపాద‌న త‌దిత‌ర అంశాల‌ను కేంద్ర జ‌ల‌ వ‌న‌రుల శాఖ శాఖ ఆధీనంలో ప‌ని చేసే పోల‌వ‌రం ప్రాజెక్టు అథారిటీ చూసుకుంటుంది. 1-4-2014 నాటికి పోల‌వ‌రం ప్రాజెక్టుకు అయిన వ్య‌యాన్ని కూడా పోల‌వ‌రం ప్రాజెక్టు అథారిటీ మదింపు చేస్తుంది. ఈ ప‌నిని కేంద్ర ఆర్ధిక శాఖ‌లోని వ్య‌య విభాగంతో సంప్ర‌దింపుల‌ ద్వారా పోల‌వ‌రం ప్రాజెక్టు అథారిటీ పూర్తి చేస్తుంది. ఇఎపి రుణాల‌ను తిరిగి చెల్లించ‌డం ద్వ‌ారా కేంద్రం చేస్తున్న ఈ మూలధన వ్యయ స‌హాయం కొత్త‌గా ఏర్ప‌డిన ఆంధ్ర‌ ప్ర‌దేశ్ రాష్ట్రానికి అన్ని విధాలా స‌హాయ‌కారిగా ఉంటుంది. రాష్ట్ర ఆర్ధిక స్థితిగ‌తుల‌ను మ‌రుగుప‌ర‌చ‌డ‌మే కాకుండా ఆర్ధికాభివృద్ధికి కూడా ఇది దోహ‌దం చేస్తుంది. అంతే కాకుండా పోల‌వ‌రం ప్రాజెక్టు నిర్మాణం కోసం కేంద్రం నిధులు ఇవ్వ‌డం, ప్రాజెక్టు నిర్వ‌హ‌ణ‌ను కేంద్రం చేప‌ట్ట‌డం వ‌ల్ల ప్రాజెక్టు నిర్మాణం త్వ‌రిత‌గ‌తిన సాగుతుంది. త‌ద్వారా రాష్ట్రానికి సాగునీటి వ‌న‌రులు ఏర్ప‌డి విశాల ప్ర‌జానీకానికి ప్రయోజనం చేకూరుతుంది. పూర్వరంగం: ఆంధ్ర‌ ప్ర‌దేశ్ పున‌ర్ వ్య‌వ‌స్థీక‌ర‌ణ చ‌ట్టం, 2014లో భాగంగా కేంద్ర ప్ర‌భుత్వం ఇప్ప‌టికే రూ. 1,976.50 కోట్ల ఆర్ధిక సాయాన్ని 2016-17 సంవ‌త్స‌రాల మ‌ధ్య‌ అందించింది. వ‌న‌రుల వ్య‌త్యాసాన్ని పూర్తి చేయ‌డానికి ఇచ్చిన రూ.1,176.50 కోట్లు, రాయ‌ల‌సీమ మ‌రియు ఉత్త‌ర కోస్తా ప్రాంతంలోని వెన‌ుక‌బ‌డిన జిల్లాల అభివృద్ధికి ఇచ్చిన రూ.350 కోట్లు, రాజ‌ధాని నగరం కోసం ఇచ్చిన రూ. 450 కోట్లు ఈ ప్ర‌త్యేక సాయంలో కలిసి ఉన్నాయి. ప్ర‌స్తుత ఆర్ధిక సంవ‌త్స‌రానికిగాను పోల‌వ‌రం సాగునీటి ప్రాజెక్టు కోసం రూ.2,081.54 కోట్లను కేంద్ర జ‌ల‌ వ‌న‌రుల మంత్రిత్వ శాఖ అందించింది. ఆ విధంగా రాష్ట్ర పున‌ర్ వ్య‌వ‌స్థీక‌ర‌ణ చ‌ట్టం అమ‌లులోకి వ‌చ్చిన త‌రువాత‌ నుండి ఆంధ‌ ప్ర‌దేశ్‌ రాష్ట్రానికి కేంద్రం రూ. 10,461.04 కోట్ల మేరకు స‌హాయాన్ని అందజేసింది. 2014-15లో రూ.4,403 కోట్లు, 2015-16లో రూ.2,000 కోట్లు, 2016-17లో రూ.4,058.04 కోట్ల నిధుల‌ను విడుద‌ల చేయడమైంది.
రైల్వేల రంగంలో భార‌త‌దేశం, మొరాకో ల మ‌ధ్య స‌హ‌కార ఒప్పందానికి ఆమోదం తెలిపిన మంత్రివ‌ర్గం

రైల్వేల రంగంలో వివిధ విభాగాల‌లో దీర్ఘాకాలిక స‌హ‌కారాన్ని మ‌రియు భాగ‌స్వామ్యాన్ని అభివృద్ధి ప‌ర‌చ‌డం కోసం భార‌త‌దేశానికి, మొరాక‌న్ నేషన‌ల్ రైల్వేస్ ఆఫీస్ (ఒఎన్‌సిఎఫ్‌) కు మ‌ధ్య ఒక స‌హ‌కార పూర్వక ఒప్పందానికి ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న స‌మావేశ‌మైన కేంద్ర మంత్రివ‌ర్గం ఎక్స్‌-పోస్ట్ ఫ్యాక్టో ఆమోదం తెలిపింది. ఈ స‌హ‌కార పూర్వ‌క ఒప్పందం పై 2017 డిసెంబ‌ర్ 14వ తేదీన సంత‌కాలయ్యాయి. ఈ స‌హ‌కార పూర్వ‌క ఒప్పందం దిగువన పేర్కొన్న విభాగాల‌లో సాంకేతిక సంబంధ స‌హ‌కారానికి తోడ్ప‌డ‌నుంది: ఎ. శిక్ష‌ణ మ‌రియు సిబ్బంది సంబంధ వికాసం; బి. నిపుణుల బృందం ప‌ర్య‌ట‌న‌లు, సిబ్బందితో పాటు అనుభ‌వాన్ని ప‌ర‌స్ప‌రం ఇచ్చి పుచ్చుకోవ‌డం; ఇంకా సి. నిపుణుల ఆదాన ప్ర‌దానం స‌హా, ప‌ర‌స్ప‌ర సాంకేతిక స‌హాయాన్ని ఒక పక్షానికి మరొక పక్షం అంద‌జేసుకోవ‌డం. పూర్వ‌రంగం: రైలు రంగంలో సాంకేతిక స‌హ‌కారం కోసం వేరు వేరు విదేశీ ప్ర‌భుత్వాల‌తో మ‌రియు నేష‌న‌ల్ రైల్వేస్ తో రైల్వేల మంత్రిత్వ శాఖ ప‌లు ఎమ్ఒయు ల‌ను కుదుర్చుకొంది. హై-స్పీడ్ కారిడార్లు, ఇప్ప‌టికే ఉన్న మార్గాల‌లో వేగాన్ని పెంచ‌డం, ప్ర‌పంచ శ్రేణి స్టేష‌న్ ల‌ను అభివృద్ధిప‌ర‌చ‌డం, భారీ ప‌రిమాణంలో లోడులను లాగే కార్య‌క‌లాపాలు, రైల్వే అవ‌స్థాప‌న సంబంధ ఆధునికీక‌ర‌ణ, త‌దిత‌ర విభాగాలు స‌హ‌కారానికి గుర్తించిన‌టువంటి విభాగాల్లో ఉన్నాయి. రైల్వేస్ సంబంధ సాంకేతిక‌త, ఇంకా కార్య‌క‌లాపాలు, విజ్ఞానాన్ని పంచుకోవడం, సాంకేతిక బృందాల ప‌ర్య‌ట‌న‌లు, ప‌ర‌స్ప‌ర ప్ర‌యోజ‌నాలు ముడిప‌డి ఉండే శిక్ష‌ణ కార్య‌క్ర‌మాలు & చ‌ర్చా స‌భ‌లు మ‌రియు కార్య‌శాల‌ల నిర్వ‌హ‌ణ‌.. వీటికి సంబంధించిన అభివృద్ధి స‌మాచారాన్ని ఒక ప‌క్షానికి మ‌రొక ప‌క్షం అందజేసుకోవ‌డం ద్వారా నిర్దేశిత స‌హ‌కారాన్ని పొంద‌డం జ‌రుగుతుంది. రైల్వే రంగంలో విజ్ఞానాన్ని గురించి, తాజా ప‌రిణామాల‌ను గురించి అవ‌త‌లి ప‌క్షంతో సంప్ర‌దింపులు జ‌ర‌ప‌డానికి భార‌తీయ రైల్వేల చెంత‌న ఉన్న స‌మాచారాన్ని అవ‌త‌లి ప‌క్షంతో పంచుకోవ‌డానికి ఒక వేదిక‌ను ఈ ఎమ్ఒయు లు స‌మ‌కూరుస్తాయి. సాంకేతిక నిపుణుల బృందాల ఆదాన ప్ర‌దానానికి, నివేదిక‌లు మ‌రియు సాంకేతిక ద‌స్తావేజు పత్రాలు, శిక్ష‌ణ మ‌రియు నిర్ధిష్ట సాంకేతిక విజ్ఞాన విభాగాలపై ప్రత్యేక శ్రద్ధతో కూడిన చ‌ర్చా స‌భ‌లు, కార్య‌శాల‌ల నిర్వ‌హ‌ణ‌ వంటి కార్యక్రమాలతో విజ్ఞానాన్ని ఒక‌రికి మ‌రొక‌రు అంద‌జేసుకోవ‌డానికి ఉద్దేశించిన ఇత‌ర‌త్రా ఇష్టాగోష్టుల‌కు మార్గాన్ని ఈ ఎమ్ఒయు లు సుగమం చేస్తాయి.
చిరకాల అనుభవం కలిగిన పత్రికా రచయిత్రి మాధురీబెన్ గారి మరణం పట్లసంతాపాన్ని తెలిపిన ప్రధాన మంత్రి

చిరకాల అనుభవం కలిగిన పత్రికా రచయిత్రి మాధురీబెన్ గారి మృతి పట్ల ప్రధాన మంత్రి శ్రీ నరేంద్ర మోదీ తీవ్ర దుఃఖాన్ని వ్యక్తం చేశారు. ప్రధాన మంత్రి ఒక ట్వీట్ లో – ““ચિત્રલેખા” પરિવારના મધુરીબેનના અવસાનથી દુઃખી છું. એમનું અવસાન વાચક જગત માટે મોટી ખોટ છે. સદ્ગતના આત્માની શાંતિ માટે પ્રાર્થના તથા શોકગ્રસ્ત પરિવાર અને એમના વિશાળ વાચકવર્ગને સાંત્વના…ઓમ શાંતિ !!” అని పేర్కొన్నారు.
మారిశస్ ప్రధాని శ్రీ జగన్నాథ్ తో ఫోన్ లో మాట్లాడి అభినందించిన ప్రధాన మంత్రి

మారిశస్ ప్రధాని శ్రీ ప్రవింద్ కుమార్ జగన్నాథ్ తో ప్రధాన మంత్రి శ్రీ నరేంద్ర మోదీ టెలిఫోన్ లో మాట్లాడి, ఇటీవల ముగిసిన ఎన్నికల లో ఆయన గెలిచినందుకు గాను ఆయన కు ఆత్మీయమైనటువంటి అభినందనల ను వ్యక్తం చేశారు. ప్రధాని శ్రీ జగన్నాథ్ యొక్క నాయకత్వం పట్ల మారిశస్ ప్రజలు వారి విశ్వాసాన్ని మరొక్క మారు వ్యక్తం చేశారని ప్రధాన మంత్రి శ్రీ మోదీ అన్నారు. ఈ విజయం ఆయన నాయకత్వం లో మారిశస్ ప్రభుత్వం అనుసరించిన అభివృద్ధి ప్రధానమైనటువంటి విధానాల కు ప్రజల మద్దతు ను జతపరచింది. పరస్పర హితం కోసం ఇరు దేశాల మధ్య సన్నిహిత సహకారాన్ని మరియు విస్తృత రీతి లో సహకారాన్ని కొనసాగించాలన్నదే భారతదేశం యొక్క నిబద్ధత గా ఉంటుందంటూ శ్రీ మోదీ స్పష్టం చేశారు. ప్రధాన మంత్రి శ్రీ మోదీ కి ప్రధాని శ్రీ జగన్నాథ్ ధన్యవాదాలు తెలిపారు. భారతదేశం తో ఉన్నటువంటి ఈ ప్రత్యేకమైన సంబంధాన్ని ముందుకు తీసుకుపోవాలని ఉంది అంటూ ఆయన తన అభిలాష ను కూడా వెలిబుచ్చారు. ఇటీవల జరిగిన అప్రవాసీ దివస్ వేడుకల కు ఉత్తర్ ప్రదేశ్ గవర్నర్ ముఖ్య అతిథి గా పాలు పంచుకొన్నందుకు కూడాను భారత ప్రభుత్వాని కి శ్రీ జగన్నాథ్ ధన్యవాదాలు పలికారు. ప్రధాని శ్రీ జగన్నాథ్ తనకు వీలయినంత త్వరలో భారతదేశాన్ని సందర్శించాలి అంటూ ప్రధాన మంత్రి శ్రీ మోదీ ఆహ్వానించగా, శ్రీ జగన్నాథ్ అలాగే అంటూ ఆమోదాన్ని తెలియజేశారు.
పార్ల‌మెంటు పై 2001 లో జ‌రిగిన దాడి లో అమ‌రులైన వారికి శ్ర‌ద్ధాంజ‌లి ఘ‌టించిన ప్ర‌ధాన మంత్రి

పార్ల‌మెంటు పై 2001వ సంవత్సరం లో జ‌రిగిన దాడి లో ప్రాణాలు అర్పించిన వారి కి ప్ర‌ధాన మంత్రి శ్రీ న‌రేంద్ర మోదీ శ్ర‌ద్ధాంజ‌లి ఘ‌టించారు. “2001వ సంవ‌త్స‌రం లో ఈ రోజు న మ‌న పార్ల‌మెంటు పై పిరికిపందలు చేసిన దాడి లో ప్రాణ సమర్పణం చేసిన వారి ప‌రాక్ర‌మానికి ఇదే మ‌న వంద‌నం. వారి ధైర్యం, సాహ‌సాలు భార‌త‌దేశం లో ప్ర‌తి ఒక్క‌రి కి ప్రేర‌ణ‌ ను అందించేవే” అని ఒక సందేశం లో ప్ర‌ధాన మంత్రి పేర్కొన్నారు.
18వ ఆసియా క్రీడ‌లలో ప‌త‌కాలను గెలుచుకొన్న వారితో ప్ర‌ధాన మంత్రి సంభాష‌ణ‌

ఇటీవ‌లే ముగిసిన 18వ ఆసియా క్రీడ‌లలో ప‌త‌కాలను గెలుచుకొన్న వారి తో ప్ర‌ధాన మంత్రి శ్రీ న‌రేంద్ర మోదీ ఈ రోజు త‌న నివాసం లో భేటీ అయ్యారు. ప‌త‌కాల‌ విజేతలకు ప్ర‌ధాన మంత్రి శుభాకాంక్షలు అందించారు. ఆసియా క్రీడ‌ల‌లో భార‌త‌దేశానికి ఇంత‌కు ముందు ఎన్న‌డూ ఎరుగ‌ని స్థాయి లో ఉత్త‌మ‌మైన ప‌త‌కాల ను సాధించి పెట్టడంలో మార్గదర్శకమైన ప్ర‌ద‌ర్శ‌న‌ ను ఇచ్చినందుకు వారికి ఆయ‌న అభినంద‌న‌లు తెలిపారు. వారి యొక్క క్రీడా విన్యాసాలు భార‌త‌దేశం యొక్క హోదా ను పెంచి, భార‌త‌దేశం గ‌ర్వ‌ప‌డే విధంగా చేశాయ‌ని ప‌త‌క విజేత‌ల తో ఆయ‌న అన్నారు. ప‌త‌క విజేత లు నేల విడచి సాము చేయ‌బోర‌ని, వారికి ల‌భించిన ఖ్యాతి మ‌రియు ప్ర‌శంస‌ల కార‌ణంగా శ్ర‌ద్ధ ను కోల్పోబోర‌న్న ఆశాభావాన్ని ఆయన వ్య‌క్తం చేశారు. క్రీడాకారులు/క్రీడాకారిణులు వారి ప్ర‌ద‌ర్శ‌న ను మెరుగుప‌ర‌చుకోవ‌డానికిగాను సాంకేతిక విజ్ఞానాన్ని వినియోగించుకోవాలని ప్ర‌ధాన మంత్రి సంభాష‌ణ క్ర‌మం లో వారికి విజ్ఞ‌ప్తి చేశారు. అలాగే, వారు సాంకేతిక విజ్ఞానాన్ని ఉప‌యోగించుకొని వారి స్వీయ ప్ర‌ద‌ర్శ‌న‌ కు మెరుగులు దిద్దుకోవడం తో పాటు ప్ర‌పంచం లోని అగ్ర‌గామి ఆట‌గాళ్ళంద‌రి ప్ర‌ద‌ర్శ‌న‌ లను లోతు గా విశ్లేషించుకోవాల‌ని వారికి ఆయ‌న చెప్పారు. యువ ప్ర‌తిభావంతులు చిన్న ప‌ట్ట‌ణాల నుండి, ప‌ల్లె ప్రాంతాల నుండి, పేద‌ కుటుంబాల నుండి ఎదిగి వ‌చ్చి, దేశానికి ప‌త‌కాల ను గెల‌వ‌డం పట్ల తాను సంతోషిస్తున్నాన‌ని ప్ర‌ధాన మంత్రి అన్నారు. గ్రామీణ ప్రాంతాల్లో సిస‌లైన స‌త్తా దాగివుంద‌ని, అటువంటి ప్ర‌తిభాన్వితుల‌ను మ‌నం పెంచి పోషించుకుంటూవుండాల‌ని ఆయ‌న చెప్పారు. క్రీడా రంగం లోని వ్య‌క్తులు దైనందిన జీవ‌నం లో ఏ విధ‌మైన సంఘ‌ర్ష‌ణ‌ల‌ కు లోన‌వుతారో బాహ్య ప్ర‌పంచానికి తెలియదు అని కూడా ఆయ‌న చెప్పారు. దేశ ప్ర‌జ‌ల కోసం ఒక ప‌త‌కాన్ని గెలుచుకోవ‌డానికి అత్యంత క‌ష్టనష్టాల గుండా ప‌య‌నించిన కొద్ది మంది క్రీడాకారుల పేర్ల‌ ను ప్ర‌స్తావిస్తున్న స‌మ‌యం లో ప్ర‌ధాన మంత్రి ఉద్వేగ‌ భ‌రితుడ‌య్యారు. వారి వారి విభాగాల ప‌ట్ల వారికి ఉన్న అంకిత భావానికి, దృఢత్వానికి ఆయ‌న ప్రణామం ఘటించారు. వీరి ప్ర‌య‌త్నాల నుండి దేశం లోని మిగతా వ్యక్తులు ప్రేర‌ణ ను పొందగలరన్న ఆశాభావాన్ని కూడా ఆయ‌న వ్య‌క్తం చేశారు. క్రీడాకారులు వారు సాధించిన విజ‌యాలతో సంతృప్తి ప‌డిపోరాద‌ని ప్రధాన మంత్రి శ్రీ మోదీ కోరారు. మ‌రింత ఖ్యాతి కోసం చెమ‌టోడ్చండంటూ వారికి ఆయ‌న సూచించారు. ప‌త‌కాల విజేత‌ల‌కు అతి పెద్ద స‌వాలు ఇప్పుడే మొద‌ల‌వుతుంద‌ని, వారు ఒలంపిక్ క్రీడ‌ల ఉన్నత వేదిక మీద‌కు చేరాల‌నే వారి ల‌క్ష్యాన్ని ఎన్న‌టికీ విడనాడకూడ‌ద‌ని ఆయ‌న చెప్పారు. యువజన వ్యవహారాలు, ఇంకా క్రీడల శాఖ స‌హాయ మంత్రి (స్వతంత్ర బాధ్యత) కర్నల్ రాజ్యవర్ధన్ రాఠౌడ్ ఈ కార్య‌క్ర‌మం లో పాలుపంచుకొన్నారు. ఆయ‌న తొలి ప‌లుకులు ప‌లుకుతూ, ప‌త‌కాల ప‌ట్టిక మెరుగ‌వ‌డం లోను, యువ క్రీడాకారుల‌లో స్ఫూర్తి ని నింప‌డం లోను ప్ర‌ధాన మంత్రి యొక్క దార్శ‌నిక‌త తో పాటు ప్ర‌భుత్వ కార్య‌క్ర‌మాలు కూడా కీల‌క‌ భూమిక‌ ను పోషించాయ‌న్నారు. ఇండోనేశియా లోని జ‌కార్తా లోను, పాలెంబాంగ్ లోను నిర్వహించిన 18వ ఆసియా క్రీడ‌ల్లో భార‌త‌దేశం ఒక రికార్డు స్థాయి లో 69 ప‌త‌కాల‌ను సంపాదించుకొంది; తద్వారా, 2010వ సంవ‌త్స‌రం లో జ‌రిగిన గ్వాంగ్ ఝోవూ ఆసియా క్రీడ‌ల్లో భారతదేశం ఖాతా లో చేరిన 65 ప‌త‌కాలను అధిగమించినట్లయింది.
ఝార్   ఖండ్ వాసుల కు  ఝార్  ఖండ్ స్థాపనదినం నాడు శుభాకాంక్షలు తెలిపిన ప్రధాన మంత్రి

ఝార్ ఖండ్ స్థాపన దినం సందర్భం లో ఆ రాష్ట్ర ప్రజల కు ప్రధాన మంత్రి శ్రీ నరేంద్ర మోదీ శుభాకాంక్షలు తెలిపారు. భగవాన్ బిర్ సా ముండా గారి ఈ చరిత్రాత్మకమైన గడ్డ అభివృద్ధి మార్గం లో పురోగమించాలి అనే అభిలాష ను ప్రధాన మంత్రి వ్యక్తం చేశారు. ప్రధాన మంత్రి ఒక ట్వీట్ లో – ‘‘ఝార్ ఖండ్ రాష్ట్ర స్థాపన దినాన్ని పురస్కరించుకొని ఆ రాష్ట్రం నివాసులు అందరికీ చాలా చాలా శుభాకాంక్షలు. భగవాన్ బిర్ సా ముండా కు జన్మనిచ్చిన గడ్డ గా చరిత్రాత్మకమైన గుర్తింపు ను పొందినటువంటి, తనదైన ప్రత్యేక సంస్కృతి ని కలిగినటువంటి ఈ రాష్ట్రం అభివృద్ధి పథం లో పురోగమించాలని నేను కోరుకొంటున్నాను.’’ అని పేర్కొన్నారు.
జ‌లంధ‌ర్ కంటోన్మెంట్ లో గ‌ల స‌ర్వే నంబ‌ర్ 408 లో కేంద్రీయ విద్యాల‌య యొక్క నిర్మాణం కోసం కేంద్రీయ విద్యాల‌య సంఘ‌ట‌న్ కు 7.5 ఎక‌రాల డిఫెన్స్ లాండ్ ను బ‌దిలీ చేసేందుకు ఆమోదం తెలిపిన మంత్రివ‌ర్గం

జ‌లంధ‌ర్ కంటోన్మెంట్ లో గ‌ల స‌ర్వే నంబర్ 408 లో కేంద్రీయ విద్యాల‌య నంబర్ 4 యొక్క నిర్మాణం కోసం కేంద్రీయ విద్యాల‌య సంఘ‌ట‌న్ (కెవిఎస్‌) కు ఒక్కొక్క సంవ‌త్స‌రానికి ఒక రూపాయి నామ‌మాత్ర‌పు అద్దె వంతున 7.5 ఎకరాల ఎ-1 డిఫెన్స్ లాండ్ ను శాశ్వ‌త ప్రాతిప‌దిక పై బ‌ద‌లాయించేందుకు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న ఈ రోజు జ‌రిగిన కేంద్ర మంత్రివ‌ర్గ స‌మావేశం ఆమోదం తెలిపింది. పూర్వ‌రంగం: ప్ర‌స్తుతం జ‌లంధ‌ర్ కంటోన్మెంట్ లోని కేంద్రీయ విద్యాల‌య నంబర్ 4 యొక్క నిర్వహణను సర్వే నంబర్ 4 లో కుల్ వంత్ హాల్ ఎదుట ఉన్న ఎమ్ఇఎస్ భ‌వ‌నంలో తాత్కాలిక ఆవశ్యకత పేరు చెప్పి 1987 నుండి చేపట్టడం జరిగింది. ఇది ఎ-1 డిఫెన్స్ లాండ్ కు చెందిన 26కు పైగా ఎక‌రాల లో విస్త‌రించివుంది. జ‌లంధ‌ర్ కంటోన్మెంట్ కేంద్రీయ విద్యాల‌యనంబర్ 4 లో ప్ర‌స్తుతం 1346 మంది పిల్ల‌లు విద్యను అభ్యసిస్తున్నారు. కెవిఎస్ సొంత శాశ్వ‌త పాఠ‌శాల భ‌వ‌నాన్ని నిర్మిస్తే విధి నిర్వ‌హ‌ణ‌లో ఉన్న సిబ్బంది యొక్క పిల్ల‌ల విద్యావ‌స‌రాల‌ను తీర్చేందుకు, త‌గిన మౌలిక స‌దుపాయాల‌ను నిర్మించేందుకు పాఠ‌శాల అధికారుల‌కు వీలు చిక్కుతుంది. మిగిలిన 18.5 ఎక‌రాల భూమిని పాఠ‌శాల భ‌వ‌నం నిర్మాణం ముగిసిన అనంత‌రం సైన్యానికి అప్ప‌గిస్తారు.
ప్రధాన మంత్రితో యుఎస్ కాంగ్రెస్ కు చెందిన ప్రతినిధి వర్గం భేటీ

ప్రధాన మంత్రి శ్రీ నరేంద్ర మోదీతో అమెరికా కాంగ్రెస్ లోని రెండు సభలకు చెందిన 8 మంది సభ్యుల ప్రతినిధి వర్గం ఈ రోజు భేటీ అయింది. ఈ ప్రతినిధి వర్గానికి కాంగ్రెస్ సభ్యురాలు నాన్సీ పెలోసి నాయకత్వం వహించారు. ప్రధాన మంత్రి ఈ ప్రతినిధి వర్గాన్ని భారతదేశానికి ఆహ్వానించారు. భారతదేశం మరియు యునైటెడ్ స్టేట్స్ ల మధ్య భాగస్వామ్యం మరింత బలపడడంలో అమెరికా కాంగ్రెస్ లోని రెండు సభలు గట్టి మద్దతును అందిస్తున్నందుకు ఆయన అభినందనలు తెలియజేశారు. ద్వైపాక్షిక భాగస్వామ్యం గురించి, పరస్పర ప్రయోజనాలు ముడిపడి ఉన్న ఇతర అంశాలను గురించి ప్రధాన మంత్రి తన అభిప్రాయాలను ప్రతినిధి వర్గ సభ్యులకు తెలియజేసి, వారి అభిప్రాయాలను తాను తెలుసుకున్నారు. అమెరికా కాంగ్రెస్ తో అనుబంధం మరింత విస్తరించాలని ఆయన కోరారు.
సర్దార్ సరోవర్ ఆనకట్ట ను దేశ ప్రజలకు అంకితం చేసిన ప్రధాన మంత్రి; నర్మద మహోత్సవ్ ముగింపు ఉత్సవానికి హాజరు

ప్రధాన మంత్రి శ్రీ నరేంద్ర మోదీ సర్దార్ సరోవర్ ఆనకట్ట ను దేశ ప్రజలకు ఈ రోజు అంకితం చేశారు. ఈ సందర్భంగా కేవాడియా లోని ఆనకట్ట వద్ద పూజలు, మంత్రోచ్చారణలు జరిగాయి. ఒక ఫలకాన్ని ప్రధాన మంత్రి ఆవిష్కరించారు. ఆ తరువాత, సర్దార్ వల్లభ్ భాయ్ పటేల్ కు అంకితమిచ్చే ఓ ప్రతీకాత్మక కట్టడమైనటువంటి ‘స్టాట్యూ ఆఫ్ యూనిటీ’ నిర్మాణ ప్రదేశమైన సాధు బెట్ ను ప్రధాన మంత్రి సందర్శించారు. ఈ ప్రదేశం సర్దార్ సరోవర్ ఆనకట్ట కు కొద్ది దూరంలోనే ఉంది. ఈ సందర్భంగా ఆ స్థలంలో జరుగుతున్న పనుల తాలూకు పురోగతిని గురించి ప్రధాన మంత్రికి అధికారులు వివరించారు. దభోయ్ లో జరిగిన ఒక పెద్ద బహిరంగ సభలో ప్రధాన మంత్రి పాల్గొని, జాతీయ ఆదివాసీ స్వాతంత్ర్య యోధుల సంగ్రహాలయ నిర్మాణానికి శంకుస్థాపన సూచకంగా ఒక ఫలకాన్ని ఆవిష్కరించారు. అలాగే, నర్మద నదిని గురించిన అవగాహన కలిగించేందుకు గుజరాత్ లోని వేరు వేరు జిల్లాలలో నిర్వహించిన ‘నర్మద మహోత్సవ్’ కు ముగింపు ఉత్సవాన్ని కూడా ఇదే సందర్భంగా జరిపారు. ఈ కార్యక్రమంలో ప్రధాన మంత్రి మాట్లాడుతూ, ఇక్కడకు తరలివచ్చిన భారీ జనసందోహం నర్మద మాత పట్ల ప్రజలకు ఉన్నటువంటి గౌరవాన్ని సూచిస్తోంది అని అన్నారు. విశ్వకర్మ జయంతి సందర్భంగా దేశ నిర్మాణంలో పాల్గొంటున్న వారందరికీ ఇవే నా ప్రణామాలు అని ప్రధాన మంత్రి పేర్కొన్నారు. 2022 కల్లా ఒక ‘న్యూ ఇండియా’ను నిర్మించడం కోసం మనం శక్తివంచన లేకుండా పాటుపడదాం అని ప్రధాన మంత్రి ఉద్బోధించారు. ఆనకట్ట కు సంబంధించి సర్దార్ పటేల్ కు ఉన్న విజన్ ను ప్రధాన మంత్రి గుర్తుకుతెచ్చారు. సర్దార్ పటేల్ తో పాటు డాక్టర్ బాబాసాహెబ్ అంబేడ్కర్ సేద్యపు నీటి పారుదల మరియు జల మార్గాలకు ఎనలేని ప్రాధాన్యాన్ని కట్టబెట్టారని ఆయన చెప్పారు. జల వనరుల కొరత అభివృద్ధికి ఒక పెద్ద అడ్డంకిగా నిలచిందని ప్రధాన మంత్రి చెప్పారు. గతంలో తాను సరిహద్దు ప్రాంతాలను సందర్శించినప్పుడు బిఎస్ఎఫ్ జవాన్ లకు తగినంతగా నీరు అందని ఘట్టాలను గురించి ఆయన ప్రస్తావించారు. జవాన్ ల కోసం నర్మద జలాలను సరిహద్దు ప్రాంతాలకు మేం తీసుకువచ్చాం అని ఆయన అన్నారు. సర్దార్ సరోవర్ ఆనకట్ట రూపుదాల్చడంలో గుజరాత్ కు చెందిన సాధువులు మరియు యోగులు ఎంతో ప్రముఖమైన పాత్రను పోషించారని ప్రధాన మంత్రి వివరించారు. నర్మద నది జలాలు పౌరులకు ఎంతగానో ఉపయోగపడతాయని, వారి జీవనాలలో పరివర్తనను తీసుకువస్తాయని ఆయన చెప్పారు. దేశ పశ్చిమ ప్రాంతాలలో నీటికి కొదువ ఉందని, దేశ తూర్పు ప్రాంతాలలో విద్యుత్తుకు, గ్యాసుకు లోటు ఉందని ప్రధాన మంత్రి తెలిపారు. ఈ లోటుపాట్లను అధిగమించే దిశగా ప్రభుత్వం పనిచేస్తోందని, భారతదేశం అభివృద్ధిలో నూతన శిఖరాలను అందుకోవాలనేదే ధ్యేయమని ఆయన స్పష్టంచేశారు. ‘స్టాట్యూ ఆఫ్ యూనిటీ’ సర్దార్ పటేల్ కు ఒక సముచితమైన నివాళి కాగలదని, నలు మూలల నుండి యాత్రికులను ఇది ఆకర్షిస్తుందని ప్రధాన మంత్రి చెప్పారు. ఆదివాసీ సముదాయాలకు చెందిన స్వాతంత్ర్య యోధులు వలస పాలనకు వ్యతిరేకంగా పోరాడారంటూ, వారి సేవలను ప్రధాన మంత్రి ఈ సందర్భంగా జ్ఞప్తికి తెచ్చారు.
డాక్ట‌ర్ బాబాసాహెబ్ ఆంబేడ్క‌ర్ మ‌హాప‌రినిర్వాణ్ దివ‌స్ సంద‌ర్భంగా ఆయ‌న‌కు ప్ర‌ణామం చేసిన ప్ర‌ధాన మంత్రి

డాక్ట‌ర్ బాబాసాహెబ్ ఆంబేడ్క‌ర్ మ‌హాప‌రినిర్వాణ్ దివ‌స్ సంద‌ర్భంగా ప్ర‌ధాన మంత్రి శ్రీ న‌రేంద్ర మోదీ ఆయ‌న‌కు ప్ర‌ణ‌మిల్లారు. ‘‘డాక్ట‌ర్ బాబాసాహెబ్ ఆంబేడ్క‌ర్ కు ఆయ‌న మ‌హాప‌రినిర్వాణ్ దివ‌స్ నాడు ఇవే నా న‌మ‌స్కారాలు. ముంబ‌యి లోని చైత్యభూమిలో నేను ప్రార్థన చేసిన వేళ దీవెన లభించిన అనుభూతికి లోన‌య్యాను. ఆ ప‌ర్య‌ట‌న తాలూకు కొన్ని ఛాయా చిత్రాలను https://twitter.com/narendramodi/status/938234707099217920/photo/1 ద్వారా పంచుకొంటున్నాను’’ అని ప్ర‌ధాన మంత్రి త‌న సందేశంలో పేర్కొన్నారు.